Tabakverbod: Groot maatskappye se opebrief aan die president | Maroela Media
Twaalf maatskappye het Sondag in 'n opebrief aan pres. Cyril Ramaphosa en sy kabinetministers versoek dat die verbod op die verkope van tabakprodukte opgehef moet word.
"Dit is vandag 100 dae. In daardie tyd het 11 miljoen wetsgehoorsame Suid-Afrikaners kriminele geword," begin die brief.
Die maatskappye, British American Tobacco (BAT), Fresh Stop, Spar, Saai, Limpopo Tobacco Processors, JJ Cale Tobacconist, SA Informal Traders Alliance, SA Tobacco Transformation Alliance, SA Spaza and Tuckshop Association, Black Tobacco Farmers Association, CTP Limited en Twisp, sê gemeenskappe is uit mekaar geruk omdat die verbod duisende families landswyd se lewensbestaan vernietig het.
"Dis nie net oor poste wat verlore gegaan het nie, dit is ook wat daardie poste vir die toekoms van ons land beteken. Die pyn eggo van die tabaklande van Limpopo tot die spazawinkels in Soweto, Umlazi en die Kaapse Vlakte. Trotse fabriekswerkers, vragmotorbestuurders en winkelpersoneel word ontneem van die vermoë om brood op die tafel te sit, skoene aan die voete van hul kinders, handboeke in hul skooltasse en 'n veilige dak oor hul kop," lui die brief.
"Met 'n penstreep het 11 miljoen voorheen wetsgehoorsame rokers skielik misdadigers geword. Kleindiewe wat nou daagliks geharde misdadigers moet teëkom."
Volgens die maatskappye is die landswye gees van ubuntu gebreek. "In die moeilikste tyd, in hierdie Covid-19-krisis, moet Suid-Afrikaners hoor dat harde werk, en om belasting te betaal, of 'n bydrae te lewer tot die land, nie lonend is nie. Slegs misdaad is lonend."
Hulle benadruk dat die nasionale beursie reeds R3,5 miljard verloor het weens aksynsbelasting. "Dit in 'n tyd wanneer elke laaste sent desperaat benodig word. Geld wat gebruik kon word om 'n beter land vir almal te bou. Maar nou word die sakke van die miljardêr-kriminele gevul in die onwettige handel. Hul korrupte ondernemings floreer bo hul wildste drome terwyl eerlike, hardwerkende burgers se hoop verwoes word.
"Dit is nou 100 dae, maar Suid-Afrika – die enigste groot land in die wêreld met 'n verbod op tabakprodukte, kan dit nie bekostig dat dit 'n enkele dag langer voortduur nie. Ons versoek nederig dat u 'n einde bring aan hierdie pynlike verbod."
Met die R3,5 miljard kon die regering:
twee nuwe hospitale en 5 000 ventilators verseker
54 nuwe skole bou
die salarisse betaal van 25 000 verpleegsters, 5 000 dokters en 20 000 laerskoolonderwysers
8 045 nuwe bekostigbare huise bou
23 miljoen kospakkies vir behoeftiges aanskaf
DA stel eenheid aan om op plaasmoorde te fokus
Hy gaan dit nie eers lees nie nog minder iets doen daaroor nie
Die ANC en hul trawante / ministers is nie opgewasse teen NDZ …. dis hoe n anti christ regering lyk….. Maar ek weet dat daar IEMAND is wat Sy volgelinge nie in die hande van die Anti Christ sal laat beland nie…..al wat ek kan sê….VREESLIK IS DIT OM TE VAL IN DIE HANDE VAN N LEWENDE GOD !!!!!
Ek rook lekker (onwettig maar lekker), én my dagga plantjies kom mooi aan.
Ek is amper reg om vir regering te sê "Stick it".
Nie meer lank nie.
Lewer by elke een van die squad se huise ' n duitse motor af en binne twee dae verkoop hulle twak op die palement se trappe .
Geld en energie mors, maak soos die taxi`s, gaan net voort – hulle kan nie al 11 miljoen rokers toesluit